[ca] A la societat occidental i moderna on vivim, la mobilitat amb VPM (vehicles privats motoritzats) ha estat una de les creacions més innovadores i necessàries de la història. Gràcies a la practicitat, comoditat i popularització d'aquests, avui dia podem dir que la mobilitat en l'àmbit privat continua sent un camp emergent, on cada cop hi ha més demanda i espai per les innovacions. Tot i això, el fet de ser una peça clau de la industrialització i modernitat, fa que siguem una societat dependent i en la major part, quan fem ús d'aquests, no som conscients dels impactes que tenen en la nostra societat. No hi ha motivació suficient per fer d'aquesta una mobilitat còmoda, efectiva, ràpida, econòmica i sostenible, ja que sembla ser gairebé impossible. No pot constar de totes les característiques, pel fet que sempre hi ha algun cost, i avui dia, recau sempre en la sostenibilitat i les nostres vides. La mobilitat que coneixem avui dia té una doble cara, que fa que silenciosament afecti el nostre entorn i a nosaltres mateixos, sense nosaltres ser gaire conscients o així fer-nos pensar que no necessitem ser-ho. En aquest treball de fi de grau s'analitza i es desmunta el mite que existeix de la consciència de l'ús dels VPM i es vol crear una consciència real de tots els aspectes negatius dels VPM per a la nostra societat. Mitjançant una revisió exhaustiva de la literatura i una recopilació de diferents dades locals, identifiquem els diversos efectes que aquests vehicles tenen sobre diferents aspectes de la societat com per exemple: l'accidentalitat, la salut pública, el medi ambient, la congestió del trànsit i la qualitat de l'aire i la vida de la comunitat. Concretament, aquest TFG es basa en un estudi de cas de la ciutat de Sant Cugat del Vallès. Tractarem d'analitzar específicament diferents dades locals i intentarem abordar aquests impactes, presentant en el mateix treball una possible estratègia de política pública per reduir la dependència que existeix cap als VPM en aquesta ciutat i, per tant, minimitzar els seus efectes negatius, donant una visió més sostenible a la mobilitat de la ciutat.

[en] In the Western and modern society that we live in, transportation with PMV (private motorized vehicles) has been one of the most innovative and necessary creations in history. Thanks to the practicality, comfort, and popularization of PMV, transportation in the private sphere continues to be an emerging field, increasing demand and space for innovations. However, being a key piece of industrialization and modernity, using PMV makes us a dependent society. Society isn't conscious of the impacts PMV have on us and our environment. There isn't enough motivation to make transportation comfortable, efficient, fast, economical, and sustainable, as it seems almost impossible. There is always some cost nowadays, and it always lies in sustainability and our lives. The transportation we know today has a double face, which makes it silently affect our environment and health, without us being aware or thus making us think that we do not need to be. This final degree thesis analyses and dismantles the existing myth of the awareness of the use of PMV and aims to create a real awareness of all the negative aspects of PMV in our society. Through an exhaustive review of the literature and a collection of different local data, we identify the various effects that vehicles have on diverse aspects of society, such as accidents, public health, the environment, traffic congestion, air quality, community life, etc.